Die talentvolle verdediger het meer as 50 wedstryde vir Suid-Afrika gespeel en was deel van Bafana Bafana se Wêreldbeker-veldtog in 2010. Hy was ook vir ’n hele paar seisoene in België in aksie, waar hy in 279 kragmetings vir KRC Genk uitgedraf het.
“Anele was ’n stil en nederige persoon wat nie veel gesê het nie. Maar wanneer hy gepraat het, het almal geluister,” het sy suster, Siyasanga Ngcongca, luidens berigte gesê.
Ngcongca word hoog aangeskryf in België. Hy het ’n rits trofeë saam met Genk gewen, waaronder die beker as Pro Liga-wenners.